**Likumprojekta „Nemateriālā kultūras mantojuma likums”**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. |  Pamatojums | Likumprojekts „Nemateriālā kultūras mantojuma likums” (turpmāk – likumprojekts) izstrādāts, pamatojoties uz Ministru kabineta 2008.gada 23.decembra rīkojuma Nr.880 „Par koncepciju „Par Latvijas nemateriālā kultūras mantojuma saglabāšanu”” 3.1.apakšpunktu, kas nosaka Kultūras ministrijai sadarbībā ar koncepcijas „Par Latvijas nemateriālā kultūras mantojuma saglabāšanu” īstenošanā iesaistītajām institūcijām izstrādāt un iesniegt noteiktā kārtībā Ministru kabinetā līdz 2014.gada 30.decembrim nepieciešamos normatīvo aktu projektus. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2004.gada 15.decembrī Saeimā tika pieņemts likums „Par Apvienoto Nāciju izglītības, zinātnes un kultūras organizācijas konvenciju par nemateriālā kultūras mantojuma saglabāšanu”. Latvija, kļūdama par Apvienoto Nāciju izglītības, zinātnes un kultūras organizācijas (turpmāk – UNESCO) konvencijas par nemateriālā kultūras mantojuma saglabāšanu (turpmāk – konvencija) dalībvalsti, ir uzņēmusies starptautiskas saistības, saglabāt tās teritorijā esošā nemateriālā kultūras mantojumu, to, sistemātiski apzinot, dokumentējot, pētot un radot labvēlīgus nosacījumus nemateriālā kultūras mantojuma nodošanai nākamajām paaudzēm. Latvijai kā konvencijas dalībvalstij nemateriālā kultūras mantojuma saglabāšanas procesā ir vairākas nozīmīgas prioritātes: 1. sekmēt sabiedrības izpratni par nemateriālo kultūras mantojumu kā vērtību un iesaistīt sabiedrību tā apzināšanā, praktizēšanā un tālāk nodošanā (izglītojoši, informatīvi pasākumi);
2. turpināt attīstīt sadarbību starp dažādām valsts, pašvaldību, t.sk. izglītības un pētniecības iestādēm un nevalstiskajām organizācijām, lai īstenotu kopīgus mērķus un uzdevumus nemateriālā kultūras mantojuma saglabāšanas jomā;
3. pilnveidot un attīstīt aktivitātes nemateriālā kultūras mantojuma saglabāšana, bet jo īpaši tālāknodošanai ar dažādu izglītības formu palīdzību;
4. izveidot un nostiprināt tiesisko bāzi nemateriālā kultūras mantojuma saglabāšanas jomā, t.sk. nosakot kompetences procesā iesaistītajām pusēm.

Īstenojot ceturto prioritāti, ir sagatavots likumprojekts „Nemateriālā kultūras mantojuma likums”.Likumprojekta mērķis ir veicināt nemateriālā kultūras mantojuma saglabāšanu un nodrošināt tā ilgtspēju, nododot to tālāk nākamajām paaudzēm.Likumprojekta galvenie uzdevumi ir nostiprināt sabiedrības, kā arī valsts un pašvaldību iestāžu atbildību nemateriālā kultūras mantojuma saglabāšanā, sekmēt valsts, pašvaldību, nevalstiskā sektora, un kopienu sadarbību, kā arī nodrošināt nemateriālā kultūras mantojuma elementu iekļaušanu UNESCO mantojuma sarakstos.Likumprojekts paredz izveidot nemateriālā kultūras mantojuma reprezentatīvo sarakstu un nemateriālā kultūras mantojuma neatliekamās saglabāšanas sarakstu.Likumprojekts paredz izveidot nemateriālā kultūras mantojuma padomi (turpmāk – Padome), kura ir konsultatīva institūcija un kuras darbības mērķis ir izvērtēt un sniegt priekšlikumus nemateriālā kultūras mantojuma saglabāšana un ilgtspējas jautājumos, kā arī sadarbībā ar ekspertiem izvērtēt un sagatavot atzinumus par elementa iekļaušanu vai pārcelšanu no nemateriālā kultūras mantojuma reprezentatīvā saraksta uz nemateriālā kultūras mantojuma neatliekamo saglabāšanas sarakstu. Likumprojektā noteikts, ka Padomes nolikumu apstiprina Ministru kabinets un Padomes sastāvu uz trim gadiem apstiprina kultūras ministrs. Likumprojekts nosaka, kas var iesniegt pieteikumus Padomei par nemateriālā kultūras mantojuma elementu iekļaušanu vai pārcelšanu vienā no sarakstiem, kā arī to, ka pamatojoties uz Padomes atzinuma, sarakstos iekļaujamos nemateriālā kultūras mantojumaelementus vai grozījumus sarakstos apstiprina kultūras ministrs. Lai nostiprinātu Latvijas Universitātes aģentūras – zinātniskā institūta „Latvijas Universitātes Literatūras, folkloras un mākslas institūts” struktūrvienības Latviešu folkloras krātuves un UNESCO programmas “Pasaules atmiņa” starptautiskajā reģistrā iekļautā Dainu skapja īpašo statusu un tā atrašanos Latvijas Nacionālās bibliotēkas telpās, likumprojektā ir iekļauts regulējums par Latviešu folkloras krātuves uzdevumiem. Likumprojektā netiek uzdoti papildu pienākumi un uzdevumi Latviešu folkloras krātuvei.  Lai arī nemateriālā kultūras mantojuma saglabāšanas jautājumus skar Muzeju likumu un likumu „Par kultūras pieminekļu aizsardzību”, tomēr izvērtējot abus likumus, minēto normatīvo aktu darbības joma ir šaurāka nekā likumprojektā noteiktais, kura mērķis atbilstoši konvencijā noteiktajam ir saglabāt nemateriālo kultūras mantojumu plašākā izpratnē. |
| 3. |  Projekta izstrādē iesaistītās institūcijas | Kultūras ministrija, Izglītības un zinātnes ministrija, Zemkopības ministrija, Latvijas Nacionālais kultūras centrs, Valsts kultūras pieminekļu aizsardzības inspekcija, Valsts izglītības un satura centrs, UNESCO Latvijas Nacionālā komisija, Valsts valodas centrs, Latvijas Universitātes Literatūras, folkloras un mākslas institūts, Latvijas Kultūras akadēmija, Latvijas Kultūras centra asociācija, Latvijas Folkloras biedrība, Tradicionālās kultūras biedrība „Aprika”, Biedrība Latviešu tautas mākslas savienība, Latvijas Kultūras akadēmija, Latvijas Universitātes Literatūras, folkloras un mākslas institūts.  |
| 4. |  Cita informācija |  Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupa, kuras tiesiskais regulējums ietekmē vai varētu ietekmēt | Likumprojekta mērķgrupa ir nemateriālā kultūras mantojuma kopiena – personu grupa, ko vieno nemateriālais kultūras mantojums un kopīga ieinteresētība to saglabāt un nodot tālāk, kā arī valsts, pašvaldību iestādes un nevalstiskās organizācijas. |
| 2. | Tiesiskā regulējuma ietekme uz tautsaimniecību un administratīvo slogu | Likumprojekts paredz Ministru kabinetam apstiprināt Nemateriālā kultūras mantojuma padomes nolikumu, kā arī kārtību kādā nemateriālā kultūras mantojuma elementi tiek pieteikti, iekļauti, izslēgtie vai pārcelti no nemateriālā kultūras mantojuma reprezentatīvā saraksta uz nemateriālā kultūras mantojuma neatliekamo saglabāšanas sarakstu noteiks Ministru kabineta noteikumi. Kultūras ministrijai paredzēts izstrādāt vienotu valsts politiku nemateriālā kultūras mantojuma jomā un koordinēt tās īstenošanu. Savukārt nozaru ministrijas veiks uzdevumus atbilstoši vienotajai valsts politikai nemateriālā kultūras mantojuma jomā.Latvijas Nacionālais kultūras centrs koordinēs nemateriālā kultūras mantojuma objektu vai elementu saglabāšanas un ilgtspējas, kā arī labās prakses izplatīšanas pasākumus, nodrošinās sabiedrības informētību, sniegs metodisku, informatīvu un cita veida atbalstu kopienām, nevalstiskajām organizācijām, kā arī valsts un pašvaldību institūcijām, Ministru kabineta noteiktajā kārtībā nodrošinās informācijas iekļaušanu elektroniskās datu bāzes „Latvijas Digitālā kultūras karte” vietnē [www.kulturaskarte.lv](http://www.kulturaskarte.lv), kā arī nodrošinās informācijas par sarakstiem, kā arī tajos izdarītajiem grozījumiem publicēšanu savā mājas lapā.Pašvaldības būs tiesīgas savā teritorijā īstenot tiesiskus, tehniskus, izglītojošus, administratīvus un finansiālus pasākumus nemateriālā kultūras mantojuma saglabāšanai un ilgtspējai un  atbilstoši savai kompetencei nodrošinās atbalstu vietējo kopienu un nevalstisko organizāciju centieniem saglabāt un tālāk nodot savu nemateriālo kultūras mantojumu, kā arī savas teritorijas nemateriālā kultūras mantojuma saglabāšanai un ilgtspējai. |
| 3. | Administratīvo izmaksu monetārs novērtējums | Šobrīd nav iespējams norādīt administratīvo izmaksu novērtējumu. |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu** **un pašvaldību budžetiem** |
| **Rādītāji** | **2015.gads** | Turpmākie trīs gadi (*euro*) |
| **2016** | **2017** | **2018** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar kārtējo gadu | izmaiņas, salīdzinot ar kārtējo gadu | izmaiņas, salīdzinot ar kārtējo gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 21144 | 21144 | 21144 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 21144 | 21144 | 21144 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 21144 |  36013 |  36013 |
| 2.1. valsts pamatbudžets | 0 | 0 | 21144 |  36013 |  36013 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | - 14869 | - 14869 |
| 3.1. valsts pamatbudžets | 0 | 0 | 0 | - 14869 | - 14869 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0  | 0 | 0 |
| 5. Precizēta finansiālā ietekme: | X | 0 | 0 | - 14869 | - 14869 |
| 5.1. valsts pamatbudžets | X | 0 | 0 | - 14869 | - 14869 |
| 5.2. speciālais budžets | X | 0 | 0 | 0 | 0 |
| 5.3. pašvaldību budžets | X | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Nemateriālā kultūras mantojuma saglabāšanas un tālāknodošanas pasākumi ir noteikti ar Ministru kabineta 2014.gada 29.jūlija rīkojumu Nr.401 apstiprinātajās kultūrpolitikas pamatnostādnēs 2014. – 2020.gadam „Radošā Latvija” (turpmāk – „Radošā Latvija”) (1.rīcības virziens - 1.3.2., 1.3.3. pasākums un 4.rīcības virziens - 2.2.2., 2.3.1., 2.3.2. pasākums).Lai būtu iespējams uzsākt likumprojekta īstenošanu, laika posmā no 2016.līdz 2018.gadam valsts budžeta finansējums primāri nepieciešams nacionālā līmeņa nemateriālā kultūras mantojumu sarakstu izveides uzsākšanai, t.sk. organizējot izglītojošus seminārus dažādām mērķgrupām par pieteikumu nacionālajiem nemateriālā kultūras mantojuma (diviem) sarakstiem sagatavošanu, nemateriālā kultūras mantojuma izpausmju un to lietpratēju apzināšanu un popularizēšanu projekta „Satiec savu meistaru!” ietvaros (pamats sarakstu izveidei), ārējai komunikācija (TV, Radio, interneta vietne „Satiec savu meistaru!”) – sabiedrības informēšanai un nemateriālā kultūras mantojuma vērtību nostiprināšanai un izplatīšanai:**2016.gadā – pavisam kopā 21 144 *euro***1) Sabiedrību/konkrētu mērķgrupu izglītojoši semināri, **kopā 2 000 *euro*** (5 semināri x 400 *euro*: 250 *euro* pakalpojumi, 150 *euro* atlīdzība);2) Labo prakšu apzināšana, metodiku „zināt kā!” sagatavošana un pieejamības nodrošināšana, **kopā 4 000 *euro*** (1- 2 prakses/metodikas gadā; atkarībā no formas (piem, DVD, iespieddarbi) tiek precizēts līdzekļu izlietojums konkrētajam mērķim);3) Nemateriālā kultūras mantojuma lietpratēju apzināšana un popularizēšana, ikgadējā projekta „Satiec savu meistaru!” ietvaros, **kopā 7 000 *euro*** (25 demonstrējumi x 200 *euro*: 2 500 *euro* atlīdzība (25 cilv. x 100 *euro*), 2 500 *euro* pakalpojumi (materiāli izpausmju demonstrēšanai 25 vietās), projekta vadītājs 2 000 *euro* (5 mēn. x 400 *euro* atlīdzība)).4) Ārējā komunikācija nemateriālā kultūras mantojuma vērtību izplatīšanai, **kopā 6 721** ***euro*** (projekta aktivitāšu atspoguļošana televīzijā, radio (4 000 *euro*), reklāmai (1 000 *euro*) un informācijas/materiālu interneta mājas lapā „Satiec savu meistaru!” papildināšana (1 721 *euro*);5) Latvijas kā dalībvalsts līdzdalība UNESCO konvencijas par nemateriālā kultūras mantojuma saglabāšanu īstenošanā – dalība starpvalstu darba grupās, sanāksmēs, gatavojot nacionālos ziņojumus par konvencijas izpildi, **kopā 1 423 *euro*** (komandējuma izdevumi: ceļš, viesnīca, vietējais transports, dienas nauda vienam cilvēkam).**2017., 2018.gadā – katru gadu pavisam kopā 36 013 *euro***1) Sabiedrību/konkrētu mērķgrupu izglītojoši semināri, **kopā 4 000 *euro*** (10 semināri x 400 *euro*: 250 *euro* pakalpojumi, 150 *euro* atlīdzība);2) Labo prakšu apzināšana, metodiku „zināt kā!” sagatavošana un pieejamības nodrošināšana, **kopā 6 000 *euro*** (1- 2 prakses/metodikas gadā; atkarībā no formas (piem, DVD, iespieddarbi) tiek precizēts līdzekļu izlietojums konkrētajam mērķim);3) Nemateriālā kultūras mantojuma lietpratēju apzināšana un popularizēšana, ikgadējā projekta „Satiec savu meistaru!” ietvaros, **kopā 7 000 *euro*** (25 demonstrējumi x 200 *euro*: 2 500 *euro* atlīdzība (25 cilv. x 100 *euro*), 2 500 *euro* pakalpojumi (materiāli izpausmju demonstrēšanai 25 vietās), projekta vadītājs 2 000 *euro* (5 mēn. x 400 *euro* atlīdzība)).4) Ārējā komunikācija nemateriālā kultūras mantojuma vērtību izplatīšanai, **kopā 10 000** ***euro*** (projekta aktivitāšu atspoguļošana televīzijā, radio (5 500 *euro*), reklāmai (1 000 *euro*) un informācijas/materiālu interneta mājas lapā „Satiec savu meistaru!” papildināšana (3 500 *euro*);5) Latvijas kā dalībvalsts līdzdalība UNESCO konvencijas par nemateriālā kultūras mantojuma saglabāšanu īstenošanā – dalība starpvalstu darba grupās, sanāksmēs, gatavojot nacionālos ziņojumus par konvencijas izpildi, **kopā 1 423 *euro*** (komandējuma izdevumi: ceļš, viesnīca, vietējais transports, dienas nauda vienam cilvēkam);6) Pieteikumu, kas iesniegti nacionālajiem nemateriālā kultūras mantojuma sarakstiem, izvērtēšana un atzinumu sagatavošana, **kopā 7 590 *euro*** (5 eksperti x 10 pieteikumi x 50 *euro* atlīdzība: 2 500 *euro*, soc.nod. 590 *euro*, 10 vietu apsekošana (transports, naktsmītnes) –10 vietas x 250 *euro:* 2 500*euro,*5 eksperti x 10 naktis x 40 *euro*: 2 000 *euro*).

|  |  |  |  |
| --- | --- | --- | --- |
| **Gads** | **Pakalpojumi *euro*** | **Atlīdzības *euro*** | **Kopā *euro*** |
| 2016 | 15 894 | 5 250 | **21 144** |
| 2017 | 26 923 | 9 090 | **36 013** |
| 2018 | 26 923 | 9 090 | **36 013** |
|  |  | **Kopā *euro*:** | **93 170** |

Laika posmā no 2016.līdz 2018.gadam plānots, ka ar Valsts kultūrkapitāla fonda finansējumu tiks atbalstītas kopienu, t.sk. nevalstisko organizāciju, valsts un pašvaldības iestāžu, pētniecības institūciju, augstāko izglītības iestāžu iniciatīvas, lai: – sagatavotu pieteikumu nemateriālā kultūras mantojuma sarakstiem (pieteikuma, t.sk. nemateriālā kultūras mantojuma izpausmes saglabāšanas plāna rakstveida sagatavošana, video un foto nodrošinājums);– īstenotu nemateriālā kultūras mantojuma sarakstos iekļautās izpausmes (īpaši akcentējot pētīšanas, dokumentēšanas, tālāknodošanas un vērtību nostiprināšanas aktivitātes, t.sk. ar dažādu izglītības formu palīdzību).Likuma īstenošanas kontekstā – nemateriālā kultūras mantojuma saglabāšanas nolūkā radītais digitālais materiāls potenciāli tiks uzglabāts, t.sk. nodrošinot pieejamību sabiedrībai – Latvijas Nacionālajā bibliotēkā, kā arī tiks izmantots Valsts aģentūras „Kultūras informācijas sistēmas” atbalsts.**2019.gadā** likumprojekta īstenošanai plānotais finansējums pavisam kopā ir 99 623 *euro,* t.sk. 34 513 *euro* likumprojekta anotācijā 2017.un 2018.gadā minētajām aktivitātēm, 20000 *euro –* balvai nemateriālā kultūras mantojuma jomā(provizoriski – 5 balvas x 3 000 *euro,* balvas ceremonijas sagatavošana un sarīkošana 5 000 *euro*), kā arī45 110 *euro* nemateriālā kultūras mantojuma pieejamības nodrošinājumam Latviešu Folkloras krātuvē.Latviešu Folkloras krātuvei nepieciešamais finansējums plānots saskaņā ar likuma "Par vidēja termiņa valsts budžetu 2015., 2016.un 2017.gadam" paskaidrojumi” *–* Izglītības un zinātnes ministrija apakšprogrammā 05.04.00 Krišjāņa Barona Dainu skapis 2015., 2016.un 2017.gadam savā budžetā ik gadu ir plānojusi 215 992 *euro*. Saskaņā ar Ministru kabineta 17.03.2015. sēdes protokola Nr. 15, 30§ Informatīvo ziņojumu "Par valsts pamatbudžeta un valsts speciālā budžeta bāzi 2016., 2017. un 2018.gadam un bāzes izdevumos iekļauto ministriju un citu centrālo valsts iestāžu iesniegto pasākumu sarakstu", bāzes izdevumos 2018.gadam ir iekļauts finansējums Latviešu Folkloras krātuvei. Gadījumā, ja turpmākos gadus nav ieplānots finansējums nemateriālā kultūras mantojuma pieejamības nodrošinājumam Latviešu Folkloras krātuvē, tad likumprojektā tai ar 2019.gadu ir iezīmēts plānotais finansējums - pavisam kopā 45 110 *euro*, 2020.un 2021.gadā – katru gadu pavisam kopā 41 410 *euro*:1) telpu nodrošinājums apmeklētājiem – gadā kopā 21 623,16 *euro* (2019., 2020., 2021.) Dainu skapja telpa 10,6 kvm, lasītava 151.2 kvm, krātuve 86.4 kvm – mēnesī 1 801,93 *euro* (pakalpojumi); 2) funkciju izpildei - amata vietas nodrošinājums (35.saime, II līmenis), darba vietas aprīkošana un uzturēšana 2019.gadā pavisam kopā – 23 487 *euro* (atlīdzība gadā kopā 18 287 *euro*: mēnešalgas kopsumma gadam – 11 928 *euro*, prēmijām un naudas balvai – 1 193 *euro*, piemaksām – 1 193 *euro*, sociālajām garantijām – 596 *euro,* darba devēja VSAOI – 3 377 *euro*); darbavietas aprīkojums un uzturēšana 2019.gadā kopā 5200 *euro:* kapitālie izdevumi – datorkomplekts un mēbeles –3700 *euro* un preces un pakalpojumi – komunālie maksājumi, sakaru izdevumi, kancelejas preces –1500 *euro*.2020. un 2021.gadā, katru gadu pavisam kopā nepieciešami 19787 *euro* (atlīdzība un darbavietas uzturēšana). |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Likumprojekts ir īstenojams piešķirto valsts budžeta līdzekļu ietvaros. 2016., 2017. un 2018.gadu valsts budžeta bāzē, kas apstiprināta 2015.gada 17.marta Ministru kabineta sēdē, Centram, šī mērķa īstenošanai, jau ir paredzēts finansējums 21 144 *euro* katru gadu.Jautājums par papildu nepieciešamā finansējuma piešķiršanu tiks izskatīts kopā ar visu ministriju priekšlikumiem jaunajām politikas iniciatīvām likumprojekta “Par valsts budžetu 2017.gadam” un likumprojekta “Par vidēja termiņa budžeta ietvaru 2017., 2018. un 2019.gadam”, sagatavošanas procesā, atbilstoši valsts budžeta finansiālām iespējām. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Līdz ar likumprojekta spēkā stāšanos tiks izstrādāts Ministru kabineta noteikumu projekts „Nemateriālā kultūras mantojuma padomes nolikums”.Ņemot vērā nepieciešamību iesaistīt Nemateriālā kultūras mantojuma padomi kārtības, kādā nemateriālā kultūras mantojuma reprezentatīvajā sarakstā un nemateriālā kultūras mantojuma neatliekamās saglabāšanas sarakstā piesaka, iekļauj, pārceļ un izslēdz nemateriālā kultūras mantojuma elementus izstrādē, Ministru kabineta noteikumu projekts „Kārtība, kādā nemateriālā kultūras mantojuma reprezentatīvajā sarakstā un nemateriālā kultūras mantojuma neatliekamās saglabāšanas sarakstā piesaka, iekļauj, pārceļ un izslēdz nemateriālā kultūras mantojuma elementus” tiks izstrādāts un iesniegts izskatīšanai Ministru kabinetā līdz 2016.gada 1.augustam. |
| 2. | Atbildīgā institūcija  |  Kultūras ministrija. |
| 3. | Cita informācija  |  Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Likumprojekts šo jomu neskar. |
| 2. | Citas starptautiskās saistības | 2004.gada 15.decembrī Latvijas Republikas Saeima pieņēma likumu par Apvienoto Nāciju izglītības, zinātnes un kultūras organizācijas Konvenciju par Nemateriālā kultūras mantojuma saglabāšanu (turpmāk – Konvencija). Latvija, kļūdama par Konvencijas dalībvalsti, ir uzņēmusies saistības, kas prasa pastiprinātu valsts atbildību un līdzdalību tās teritorijā esošā nemateriālā kultūras mantojuma saglabāšanā.  |
| 3. |  Cita informācija |  Nav |

|  |
| --- |
| **1.tabulaTiesību akta projekta atbilstība ES tiesību aktiem** |
| Likumprojekts šo jomu neskar |

|  |
| --- |
| **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | UNESCO Ģenerālās konferences 2003.gada 17.oktobrī pieņemtā Konvencija par Nemateriālā kultūras mantojuma saglabāšanu (turpmāk – Konvencija). Konvencija ir stājusies spēkā 2006.gada 20.aprīlī. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta. Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji. Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā. Norāda institūciju, kas ir atbildīga par šo saistību izpildi pilnībā. |
| Konvencijas mērķis ir saglabāt nemateriālo kultūras mantojumu, nodrošināt cieņu pret attiecīgo kopienu, grupu un indivīdu, veidot izpratni vietējā, nacionālā un starptautiskajā līmenī par nemateriālo kultūras mantojuma nozīmi, nodrošinot tā savstarpēju atzīšanu, kā arī nodrošināt starptautisku sadarbību un palīdzību.Dalībvalstu pienākums ir īstenot nepieciešamos pasākumus, lai nodrošinātu tās teritorijā esošā nemateriālā kultūras mantojuma saglabāšanu un identificēt un definēt dažādos tās teritorijās esošos nemateriālā kultūras mantojuma elementus, piedaloties kopienām, grupām un attiecīgajām nevalstiskajām organizācijām. Konvencijas:1.pants;2.pants;11.pants;12.pants;13.pants;14.pants;15.pants;16.pants;17.pants;19.pants un 31.pants. | Likumprojekta: 1.pants;2.pants;3.pants;4.pants;5.pants;6.pants;7.pants;8.pants;9.pants;10.pants un 11.pants. | Konvencijas saistības tiek izpildītas pilnībā. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Likumprojektā paredzētās saistības nav pretrunā ar Konvencijā noteiktajām saistībām. |
| Cita informācija |  Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sākotnēji likumprojekta redakciju sagatavoja Kultūras ministrijas izveidota darba grupa (21.06.2010. rīkojums Nr.2.1.-1/158) „Par darba grupas izveidi likumprojekta par Latvijas nemateriālo kultūras mantojumu izstrādāšanai”, kuras sastāvā tika deleģēti pārstāvji no Kultūras ministrijas, Ekonomikas ministrijas, Izglītības un zinātnes ministrijas, Tieslietu ministrijas, Zemkopības ministrijas, UNESCO Latvijas Nacionālās komisijas, Latvijas Universitātes Literatūras, folkloras un mākslas institūta, Valsts valodas centra, Latvijas Pašvaldību savienības, Latvijas Nacionālā kultūras centra, tradicionālās kultūras biedrības „Aprika” un biedrība „Latvijas Lauku sieviešu apvienība”.Likumprojekta izstrādes laikā Kultūras ministrijas padotībā esošās iestādes Latvijas Nacionālā kultūras centra rīkotajos informatīvajos semināros no 2011.gada līdz 2014.gadam par likumprojektu un nemateriālā kultūras mantojuma būtību un nozīmi tika informēta plaša sabiedrības mērķgrupa visos Latvijas reģionos un Rīgā – kultūras un izglītības darbinieki, pašvaldības, nevalstiskās organizācijas, dažādas kopienas, t.sk. mazākumtautības u.c. interesenti.Likumprojekta izstrādes laikā, piedaloties nevalstisko organizāciju, pētniecības institūciju, kā arī valsts un pašvaldību institūciju pārstāvjiem, Kultūras ministrija sadarbībā ar Latvijas Nacionālo kultūras centru organizēja arī starptautiskas konsultācijas un pieredzes apmaiņas seminārus par citu valstu pieredzi nemateriālā kultūras mantojuma likumdošanas izveidē. Kā nozīmīgākie semināri ir minami – 2010.gada 26.februāra seminārs ar Lietuvas ekspertiem nemateriālā kultūras mantojuma jomā, kā arī 2010.gada 7.augusta un 2011.gada 30.jūnija seminārs ar Bulgārijas ekspertiem nemateriālā kultūras mantojuma jomā.2013.gada 28.novembrī Latvijas Nacionālais kultūras centrs rīkoja diskusiju par tēmu – nemateriālā kultūras mantojuma lietpratēji (meistari), pieaicinot nemateriālā kultūras mantojuma speciālistus, nevalstiskās organizācijas, kā arī valsts un pašvaldību institūciju pārstāvjus.2014.gada 27.maijā un 2015.gada 17.februārī Latvijas Nacionālais kultūras centrs sadarbībā ar Kultūras ministriju organizēja likumprojekta saskaņošanas sanāksmi. Sanāksmes dalībnieki izteica priekšlikumus par likumprojektu, vienlaikus vienbalsīgi atbalstot likumprojekta tālāku virzību.Jautājums par likumprojektu tika izskatīts Saeimas Izglītības, kultūras un zinātnes komisijas 2014.gada 10.jūnija sēdē, kurā komisija konceptuāli atbalstīja likumprojektu.Tāpat 2014.gadā Latvijas eksperti nemateriālā kultūras mantojuma jomā ieguvuši nozīmīgu pieredzi, izvērtējot 46 pasaules valstu pieteikumus potenciālai iekļaušanai UNESCO nemateriālā kultūras mantojuma sarakstos. Lēmums par pieteikumu iekļaušanu sarakstos tika pieņemts Apvienoto Nāciju Izglītības, zinātnes un kultūras organizācijas (UNESCO) Starpvaldību komitejas nemateriālā kultūras mantojuma saglabāšanai 9.sesijas (turpmāk – komiteja) laikā, kas notika Parīzē, Francijā no 2014.gada 24. līdz 28.novembrim. Komitejas darba sesijas laikā tika izskatīti arī pasaules valstu ziņojumi par nemateriālā kultūras mantojuma sarakstu izveidi un ieviešanu nacionālajā līmenī (t.sk. kritēriji iekļaušanai sarakstos). Komisijas darba sesijā piedalījās arī Latvijas delegācija. Ņemot vērā to, ka starpinstitūciju sniegtajos iebildumos par likumprojektu tika minēti aspekti, kas pasaules valstu kontekstā aktualizēti minētajā komitejas darba sesijā, Latvijas Nacionālais kultūras centrs konsultējās ar Latvijas delegācijas pārstāvjiem, izmantojot iespēju likumprojekta redakcijas pilnveidē izmantot pasaules valstu īstenoto praksi. |
| 2. | Sabiedrības līdzdalība projekta izstrādē  | Likumprojekts ar darba grupu likumprojekta par Latvijas nemateriālo kultūras mantojumu izstrādāšanai tika saskaņots klātienē un elektroniskā veidā. |
| 3. | Sabiedrības līdzdalības rezultāti  | Darba grupas likumprojekta par Latvijas nemateriālo kultūras mantojumu izstrādāšanai priekšlikumi ir ņemti vērā un saskaņoti. |
| 4. | Cita informācija  |  Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. |  Projekta izpildē iesaistītās institūcijas | Kultūras ministrija, Latvijas Nacionālais kultūras centrs. |
| 2. |  Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem.  | Likumprojekta izpilde neietekmēs pārvaldes funkcijas, iespējams, ka 2019.gadā būs nepieciešama viena speciālista vakance. |
| 3. |  Cita informācija |  Nav |

Kultūras ministre D.Melbārde

Vīza: Valsts sekretāra p.i. B.Zakevica

25.06.2015. 8:33

3206

S.Pujāte

Tālr.67228985; fakss 67227405

Signe.Pujate@lnkc.gov.lv